《赠溧水崔少府》
唐代·杜荀鹤

庭户萧条燕雀喧，日高窗下枕书眠。只闻留客教沽酒，

未省逢人说料钱。洞口礼星披鹤氅，溪头吟月上渔船。

九华山叟心相许，不计官卑赠一篇。

作者简介：杜荀鹤(846～904)，唐代诗人。字彦之，号九华山人。汉族，池州石埭（今安徽石台）人。大顺进士，以诗名，自成一家，尤长于宫词。大顺二年，第一人擢第，复还旧山。宣州田頵遣至汴通好，朱全忠厚遇之，表授翰林学士、主客员外郎、知制诰。恃势侮易缙绅，众怒，欲杀之而未及。天祐初卒。自序其文为《唐风集》十卷，今编诗三卷。事迹见孙光宪《北梦琐言》、何光远《鉴诫录》、《旧五代史·梁书》本传、《唐诗纪事》及《唐才子传》。